Nóg ŉ monument met verf geskendFoto: Verskaf Kapt. Ursula Roelofse, polisiewoordvoerder, het gesê groen verf is vermoedelik Dinsdag in die vroeë oggendure na die monument gegooi. “Die monument is net ‘n entjie van die ingang na die dorp. ŉ Saak van opsetlike saakbeskadiging is geopen,” het sy gesê. “Geen verdagtes is nog in hegtenis geneem nie.” ŉ Herrie oor die skending van standbeelde het in die afgelope paar maande ontstaan, nadat talle standbeelde en monumente regoor die land geskend is. Die standbeelde sluit die standbeelde van Paul Kruger op Kerkplein in Pretoria, Koningin Victoria en die perdegedenkbeeld in Port Elizabeth in die Oos-Kaap, Andrew Murray in Wellington in die Wes-Kaap, Louis Botha voor die parlement in Kaapstad en Mahatma Ghandi in Johannesburg in.